《拟庾子山咏画屏风诗 其十五》
清代·张鹤龄

已折青泥坂，还倾碧醁壶。桐华拂石井，竹笋供香厨。

山盘太行上，云飞易水孤。羁禽聊逐侣，无用感黄垆。

作者简介：（1867—1908）江苏阳湖人，字长儒，号啸圃。光绪十八年进士。官至奉天提学使。工文章，通中外掌故。辛丑后规画京师大学堂章程。又主张废美国粤汉铁路借款合同以保国权。